Diari Oficial de la Generalitat Valenciana


Sumari del DOGV 4659, del 29-12-2003 (2003/13400)

Informació pública del projecte de reforç i consolidació del forjat superior del pàrquing existent i de remodelació de la plaça de Topete: aprovació.
-----------------------------------------------------------------------------------------------------------------------------------------------------

### Dades del document

Número de DOGV
:   4659

Data del DOGV
:   29-12-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/13231


Organisme emissor
:   Ajuntament d'Alacant

Tipus de document
:   Anunci

Informació pública del projecte de reforç i consolidació del forjat superior del pàrquing existent i de remodelació de la plaça de Topete: aprovació. [2003/Q13674]
  
El Consell de Gerència, en la sessió feta el dia 8 d'octubre de 2003, va adoptar, entre altres, els següents acords.
  
«2. Projecte de reforç i consolidació del forjat superior del pàrquing existent i de remodelació de la plaça de Topete: aprovació.
  
S'informa de l'expedient tramitat en relació amb l'epígraf que precedix, els antecedents i raonaments del qual figuren, resumits, a continuació.
  
Per encàrrec de l'Ajuntament d'Alacant s'han redactat els projectes de reforç i consolidació del forjat superior del pàrquing existent i de remodelació de la plaça de Topete. El primer d'ells, el pressupost del qual fa una suma de 294.551,87 euros, té com a objecte reforçar l'estructura de l'estacionament. Amb el segon, que té un pressupost de 294.551,87 euros, es pretén la reurbanització de la plaça indicada, que és necessària com a conseqüència de distintes circumstàncies, com són ara el deteriorament generalitzat que hi presenta i l'escassa funcionalitat.
  
El Servici d'Obres i Projectes de la Gerència Municipal d'Urbanisme n'ha informat dels dos projectes, atés que no hi ha inconvenient per a l'aprovació, sempre que es tinguen en compte les consideracions exposades al mateix informe.
  
Prèviament a l'execució de les obres, es requerix tramitar els projectes, mitjançant l'aprovació, cosa esta que és competència del Consell de Gerència, de conformitat amb el que establix l'article 9.b dels Estatuts de la Gerència, aprovats definitivament pel Ple de l'Ajuntament, en la sessió feta dia 4 de desembre de 2001, en relació amb el Decret de l'Alcaldia de 10 de gener de 2003.
  
Segons el que disposa l'article 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, és innecessària l'exposició pública prèvia a l'aprovació.
  
El gerent explica el contingut fonamental del projecte ?el reforç del forjat- i altres actuacions complementàries previstes.
  
El senyor Bernal Casal i la senyora Sánchez Navarro manifesten que s'abstenen perquè no han pogut examinar amb temps suficient el projecte.
  
Com a conseqüència del que s'ha exposat, el Consell de Gerència adopta els següents acords, per majoria (cinc vots a favor i dues abstencions):
  
Primer. Aprovar els projectes de reforç i consolidació del forjat superior del pàrquing, i de remodelació de la plaça de Topete, redactats per iniciativa municipal, amb les següents condicions:
  
- El projecte de remodelació s'aprova amb una configuració superficial anàloga a l'existent, que conduïx les aigües de pluja cap a albellons i baixants per l'interior de l'edifici. No obstant això, si abans de l'inici de les obres s'obtinguera el permís dels propietaris de l'edifici per a la realització del drenatge de la plaça d'acord amb la solució projectada, es podrà valorar esta alternativa i, si és procedent, procedir-ne a l'execució.
  
- El disseny dels elements que conformen la plaça, com són pèrgoles, respiradors, escales i claraboies, ha de fer joc amb el del paviment.
  
- Els projectes, presentats independentment, s'hauran d'agrupar i licitar de forma conjunta, perquè s'executen simultàniament i per la mateixa mercantil.
  
Segon. Notificar el contingut de l'acord precedent a la comunitat de propietaris titular de l'estacionament.
  
Tercer. Inserir un edicte amb el contingut dels acords aprovatoris en el Butlletí Oficial de la Província d'Alacant i en el Diari Oficial de la Generalitat Valenciana».
  
Es publica perquè se'n prenga coneixement general, segons el que disposa l'article 59.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i s'advertix que, contra l'acte a què es fa referència, que posa fi a la via administrativa, i davant de l'òrgan que el va dictar, s'hi pot interposar, mitjançant un escrit adreçat a l'ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant la Sala del Tribunal Superior de Justícia de la Comunitat Valenciana, en el termini de dos mesos, comptadors ?estos dos terminis- des del sendemà de la publicació d'este edicte en el Butlletí Oficial de la Província d'Alacant.